Na osnovu člana 8 stav 2 tačka 1 alineja 1 Zakona o boravišnoj taksi („Službeni list RCG“, broj 11/04 i 13/04 i „Službeni list CG“, broj 73/10 i 48/15), Turistička organizacija Opštine Tivat objavljuje,

**JAVNI POZIV**

**za učešće u postupku raspodjele sredstava za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara na teritoriji Opštine Tivat**

**Član 1**

**Predmet podrške**

Predmet Javnog poziva je dodjela finansijskih sredstava koje će izdvojiti Turistička organizacija Opštine Tivat (dalje: TO Tivat) za pokrivanje dijela troškova, odnosno finansiranje projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara na teritoriji opštine Tivat (dalje: Javni poziv).

**Član 2**

**Ukupan iznos sredstava**

Ukupna opredijeljena sredstva iznose 40.394,00€ (iznos sredstava od boravišne takse za 2022. godinu shodno članu 8 stav 2 tačka 1 alineja 1 Zakona o boravišnoj taksi).

Sredstva se dodjeljuju na osnovu Javnog poziva i Zahtjeva za za učešće u postupku raspodjele sredstava za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara na teritoriji Opštine Tivat (dalje: Zahtjev) i druge prateće dokumentacije shodno članu 9. ovog Javnog poziva.

**Član 3**

**Ciljevi**

Dodijeljena sredstva namijenjena su projektima koje su nadležna stručna i pravna tijela u skladu sa Zakonom o zaštiti kulturnih dobara odobrila kao projekte valorizacije, rekonstrukcije, konzervacije i restauracije te projekte istraživanja, prezentacije i promocije kulturnih dobara na području opštine Tivat.

Projekti treba da doprinesu jačanju nedostajućih istraživanja kako materijalne tako nematerijalne baštine Tivta.

Cilj je TO Tivat da radi na razvoju bogate i raznovrsne kulturno-turističke ponude, s čime su u skladu podrška istraživanju, zaštiti, prezentaciji tivatske baštine i promociji kulturnih dobara na području opštine, odnosno ciljevi Javnog poziva.

Podršku mogu obezbijediti projekti koji ispunjavaju ciljeve:

* Istraživanja, zaštite i mogućnosti kvalitetne prezentacije kulturne baštine na teritoriji opštine Tivat.
* Obogaćuju kulturnu ponudu Opštine, odnosno promovišu prepoznata i potencijalna kulturna dobra na njenoj teritoriji.
* Unapređuju kulturni turizam, odnosno obogaćuju turistički proizvod Tivta.
* Doprinose imidžu Tivta kao destinaciji prepoznatljivog, raznovrsnog i bogatog kulturno-istorijskog nasljeđa.
* Razvijaju sadržaj koji može produžiti trajanje turističke sezone.
* Nude programe obuke turističkih radnika u oblasti poznavanja kulturnih dobara na području opštine Tivat.
* Nude planove za ture i obuku vodiča za teritoriju opštine Tivat koje osvjetljuju manje poznate segmenate kulturne baštine Tivta, odnosno tivatskog kulturnog pejzaža.
* Podržavaju obnovu starih zanata koji doprinose razvoju ruralnog i drugih vidova turizma.

Budući da je područje opštine Tivat kulturno-istorijski neodvojivo od svog okruženja, biće podržani i projekti za koje je opravdano da uključe i teritoriju susjednih opština, odnosno, za koje može biti važan takav kontekst, dok implementacija projekta mora biti vezana uz opštinu Tivat.

**Član 4**

**Korisnici**

Pravo podnošenja zahtjeva po Javnom pozivu imaju:

* javne ustanove za zaštitu kulturnih dobara koju je osnovala država ili opština za obavljanje konzervatorske, muzejske, bibliotečke, arhivske ili kinotečke djelatnosti;
* nevladine organizacije, druge asocijacije i udruženja;
* pravna i fizička lica shodno Zakonu o zaštiti kulturnih dobara.

Podnosilac zahtjeva mora biti registrovan u Crnoj Gori. Sredstva za podršku realizaciji projekta se mogu dodijeliti i aplikantima sa sjedištem izvan tivatske opštine, samo u slučaju ako je implementacija projekta vezana za tivatsku opštinu.

Podnosilac zahtjeva može aplicirati samo sa jednim projektom.

Broj projekata, kao i iznosi odobrene podrške, zavise od raspoloživog budžeta kao i od broja i kvaliteta pristiglih prijava.

Na Javni poziv ne mogu se prijaviti subjekti koji još uvijek nijesu realizovali projekte kojima je odobrena porška u okviru ranijih Javnih poziva.

**Član 5**

**Sredstva se mogu koristiti za:**

* finansiranje projekata koji ispunjavaju ciljeve navedene u članu 3
* izradu promotivnih brošura ili štampanog materijala koji doprinosi realizaciji projekta
* nabavku radnog/potrošnog materijala vezanog za realizaciju projekta
* izradu digitalnih alata ili platormi potrebnih za realizaciju projekta
* druge potrebe u svrhu realizacije projekta

**Član 6**

**Sredstva se ne mogu koristiti za:**

* kupovinu nekretnina (objekata i zemljišta), te prevoznih sredstava,
* troškove redovnog poslovanja realizatora projekta (troškove prevoza i putovanja zaposlenih, studijska putovanja, za pokriće gubitaka, poreze i doprinose, kamate na kredite, carinske i uvozne takse ili bilo koje druge naknade),
* izradu promotivnih i informativnih materijala nevezanih uz projekat (Internet stranice, prospekti, karte, CD, DVD, filmovi i dr.),
* sve druge troškove koji nisu vezani za realizaciju projekta.

**Član 7**

**Honorari**

Dodijeljena sredstva mogu pokrivati honorare u iznosu od maksimalno 30% redovnih prihoda stručnih lica-izvođača projekta, a u slučaju da za sredstva aplicira javna ustanova čiji zaposlenici već primaju platu za zadatke definisane projektom, isti ne mogu aplicirati za honorare.

Dodijeljena sredstva mogu pokriti honorare u iznosu od maksimalno 30% redovnih primanja lica čiji je rad vezan uz organizacije definisane Čl. 4, stav b) ovoga konkursa.

Komisija zadržava pravo na izuzetke, u posebnim slučajevima (saradnja sa nezaposlenim licima, saradnja s licima drugih organizacija i ustanova čiji rad na projektu nije vezan uz redovno zaposlenje, lica koja *ne* primaju platu u okviru udruženja koje aplicira za projekat i slično).

U slučaju izuzetaka, može biti zatražena dodatna dokumentacija kojom se dokazuje opravdanost takvog slučaja.

**Član 8**

**Iznos podrške i prihvatljivost troškova**

Najveći iznos sredstava koji se može odobriti je do 85% opravdanih/prihvatljivih troškova, dok je maksimalan iznos podrške 15.000,00 €. Predlog Odluke o iznosu podrške za svaki pojedinačan projekat donosi Komisija za odabir projekatavalorizacije kulturne baštine, koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara (dalje: Komisija), a Odluku donosi direktor TO Tivat.

**Član 9**

**Potrebna dokumentacija:**

* Popunjen **Obrazac Zahtjev 2023.**\_Prilog I (naziv projekta, osnovni podaci o podnosiocu projekta, podaci o projektu, potrebna sredstava za realizaciju projekta);
* popunjeni **Obrazac budžet 2023.\_**Prilog II (podaci koji se odnose na planirane prihode i rashode po stavkama);
* Ovjerena fotokopija Statuta javne ustanove i/ili pravnog lica;
* Biografija podnosioca prijave, kao i biografija članova projektnog tima;
* Ovjerena fotokopija dokaza o registraciji (pravnom statusu podnosioca zahtjeva);
* Korisnici shodno Čl. 4 Stav c) ovjerena fotokopija dokaza da je lice vlasnik, držalac ili staralac kulturnog dobra.
* Potvrdu nadležne Poreske uprave o nepostojanju duga organizatora prema državi (ne stariju od 30 dana od dana slanja Zahtjeva);
* Godišnji Finansijski izvještaj, bilansi stanja i uspjeha ovjeren od strane knjigovodtsvene-računovodstvene agencije;
* Spisak prethodno realizovanih projekata podnosioca zahtjeva odnosno članova projektnog tima u okviru Javnih poziva za učešće u postupku raspodjele sredstava za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara na teritoriji Opštine Tivat.
* Ovjerena izjava podnosioca zahtjeva da nema dvostrukog finansiranja u cjelokupnom finansijskom iznosu, odnosno da se isti projekat već ne finansira u potpunosti iz sredstava budžeta Crne Gore, opština i/ili drugih subjekata;
* Licence, ukoliko se aplikant javlja za projekte koji uključuju aktivnosti za koje je to zakonom predviđeno;
* Odobreni konzervatorski projekat za konzervatorski i restauratorske radove, valorizaciju i rekonstrukciju kulturnih dobara.

Komisija zadržava pravo od podnosioca zahtjeva da zatraži dodatna pojašnjenja i dokumentaciju.

**Član 10**

**Kriterijumi za ocjenu Zahtjeva**

Selekcija i ocjena Zahtjeva za dodjelu sredstava za realizaciju projekta vrši se prema sljedećim kriterijumima:

|  |  |  |
| --- | --- | --- |
| Redni broj | Kriterijumi | Broj bodova Max 100 bodova |
| 1. | Značaj projekta za ostvarivanje ciljeva navedenih u članu 3. | Do 60 |
| 2. | Biografije korisnika - realizovani projekti podnosioca zahtjeva odnosno projektnog tima iz oblasti koja je predmet ovog Javnog poziva | Do 20 |
| 3. | Izvodljivost - Usklađenost projektnog dokumenta sa dinamičkim planom i budžetom i metodologija monitoringa projekta | Do 20 |

**Član 11**

**Objava Javnog poziva**

Javni poziv objavljuje se na Internet stranici [www.tivat.travel](http://www.tivat.travel/). Javni poziv je otvoren 30 dana od dana objavljivanja.

**Član 12**

**Zahtjevi koji se neće razmatrati:**

* zahtjevi čija dokumentacija nije kompletna,
* zahtjevi sa nepotpuno ispunjenim Zahtjevom 2023,
* zahtjevi koje dostave subjekti koji ne pripadaju definisanim kategorijama,
* zahtjevi koje podnesu subjekti koji su prethodnih godina dobili sredstva od TOT, a nijesu izvršili ugovorne obaveze ili su nenamjenski utrošili dobijena sredstva,
* Zahtjevi koji se odnose na projekte koji nijesu predmet ovog Poziva.

**Član 13**

**Način podnošenja zahtjeva i dokumentacije**

Cjelokupna dokumentacija iz člana 9 ovog Javnog poziva podnosi se Turističkoj organizaciji opštine Tivat, i to u roku od 30 dana od dana objave Javnog poziva na Internet stranici [www.tivat.travel](http://www.tivat.travel/).

Zahtjev sa pratećom dokumentacijom se dostavlja na adresu: Turistička organizacija Opštine Tivat, ul. Palih boraca 19, 85320 Tivat, na arhivi sa oznakom: „Zahtjeva za za učešće u postupku raspodjele sredstava za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara na teritoriji Opštine Tivat“.

Nakon završenog javnog poziva dokumentacija se ne vraća.

**Član 14**

**Postupak dodjele sredstava**

Nakon završenog Javnog konkursa Komisija će razmotriti pristigle zahtjeve. Komisija će, u skladu sa Poslovnikom, pružiti savjetodavnu i stručnu podršku u roku trajanja Konkursa i donositi odluke u skladu s njime, uključujući eventualnu Odluku o produženom roku prijave.

Popis projekata sa iznosom dodijeljenih sredstava biće objavljen na web stranici [www.tivat.travel](http://www.tivat.travel/) i to 21 dan od dana završetka Konkursa, odnosno produženog roka za prijavu, tj. dopunu dokumentacije.

**Član 15**

**Rok za potpisivanje ugovora**

TOT će sa Korisnikom potpisati ugovor nakon donošenja Odluke o dodjeli sredstava. Ugovorom se bliže uređuju međusobna prava i obaveze između TO Tivat i Korisnika: način korištenja podrške, način praćenja realizacije projekta, isplata podrške, nadzor namjenskog korištenja podrške i druga pitanja vezana za realizaciju projekta. Podnosilac projekta je isključivo odgovoran za izvršenje cjelokupnog projekta kao i prema trećim stranama, uključujući odgovornost za nastale štete ili povrede bilo koje vrste tokom sprovođenja ili usljed posljedica realizacije projekta.

**Član 16**

**Način isplate podrške**

Odobrena sredstva podrške u iznosu od **70% sredstava** mogu biti uplaćena nakon potpisivanja Ugovora, do jedan mjesec prije početka, a ostatak od **30%** nakon realizacije projekta i po prijemu potrebne vjerodostojne dokumentacije (izvještaj o realizaciji projekta, finansijskog izvještaja i dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator, utrošenim sredstvima podrške po vrstama, foto i/ili druga dokumentacija kojom se dokazuje realizacija projekta, računi izvođača/dobavljača i dokazi/dokumenti kojima se dokazuje realizacija projekta).

Rok za dostavu vjerodostojne dokumentacije (projekat i ostali dokazi), a za isplatu odobrenih sredstava je 30 dana po završetku projekta. Naručilac zadržava pravo da prekine finansiranje na osnovu negativnog mišljenja Komisije.

**Član 17**

**Nadzor**

Komisija imenovana od strane Skupštine Opštine Tivat obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja TO Tivat.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje su utvrđene Ugovorom, korisnik sredstava je dužan odmah o tome obavijestiti TO Tivat pisanim putem.

U slučaju utvrđivanja nepravilnosti u korišćenju odobrenih sredstava, direktor Stručne službe TO Tivat donijeće Odluku o povratu sredstava, a korisnik je dužan vratiti ista u roku od 15 dana od prijema odluke.

**Član 18**

**Obaveze korisnika su da:**

* Potpiše Ugovor
* Sredstva iskoristi namjenski
* U realizaciji projekta koristi logo TO Tivat i ističe podršku TO Tivat u realizaciji projekta
* Turističkoj organizaciji Tivat dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije izvršenih radova i drugu dokumentaciju shodno ugovoru)
* Dostavi Turističkoj organizaciji Tivat izvještaj o realizaciji projekta (ostvareni rezultati, press clipping, fotografije, ciljevi i sl.)
* Na zahtjev TO Tivat pruži na uvid i dodatnu naknadno traženu dokumentaciju
* Realizuje i eventualne druge obaveze definisane ugovorom.

Na donesene odluke na osnovu Javnog poziva podnosilac ima pravo za podnošenje prigovora Komisiji za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara u roku od 7 dana od dana donošenja Odluke.

Odluka Komisije po prigovoru je konačna.

**Rok za podnošenje prijava/zahtjeva je 30 dana od dana objave Javnog poziva.**

**Rok za realizaciju projekta 1. maj 2024. godine. Rok za podnošenje dokumentacije po završenom projektu 20.maj 2024.godine.**

**Prilog 1\_Zahtjev 2023.**

**Z A H T J E V**

**za učešće u postupku raspodjele sredstava za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara na teritoriji Opštine Tivat**

|  |  |
| --- | --- |
| **Osnovni podaci o podnosiocu projekta** | |
| **Podnosilac projekta** |  |
| **Kategorija podnosioca** | * javne ustanove za zaštitu kulturnih dobara * nevladine organizacije, druge asocijacije i udruženja * pravna i fizička lica shodno Zakonu o zaštiti kulturnih dobara. |
| **Adresa/sjedište** |  |
| **Telefon/telefaks** |  |
| **E-mail i internet adresa** |  |
| **PIB i matični broj** |  |
| **Odgovorna osoba za realizaciju projekta (ime, prezime, funkcija)** |  |
| **Osoba za kontakt (ime, prezime, funkcija, br. Telefona)** |  |
| **Poslovna banka podnosioca projekta** |  |
| **Broj žiro računa podnosioca projekta** |  |
| **Najznačajniji projekti podnosioca zahtjeva realizovani u prethodne tri godine** |  |
| **Ukoliko postoji partnerstvo navesti podatke/detalje o partneru** |  |

|  |  |
| --- | --- |
| **Podaci o projektu** | |
| **Naziv projekta** |  |
| **Termin i mjesto realizacije projekta** |  |
| **Sadržaj / opis projekta**  **(forma, ideja i koncept projekta, fokus i/ili tema)** |  |
| **Cilj projekta** |  |
| **Projektne aktivnosti i kalendar realizacije (navedite sve planirane aktivnosti, vremenski okvir realizacije, plan medijske prezentacije)**  *Molimo da imate na umu da ovaj period treba da obuhvati i vrijeme potrebno za pripremu aktivnosti, kao i za izvještavanje* | |  |  |  |  |  |  |  | | --- | --- | --- | --- | --- | --- | --- | |  | Mjeseci | | | | | | |  | 1 | 2 | 3 | 4 | 5 | 6 | | Aktivnost 1 |  |  |  |  |  |  | | Aktivnost 2 |  |  |  |  |  |  | | Aktivnost 3 |  |  |  |  |  |  | | Aktivnost 4 |  |  |  |  |  |  | | Aktivnost 5 |  |  |  |  |  |  | | Aktivnost 6 |  |  |  |  |  |  | | Aktivnost 7 |  |  |  |  |  |  | | Aktivnost 8 |  |  |  |  |  |  | | Aktivnost 9 |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | |
| **Ciljne grupe kojima je projekat namijenjen** |  |
| **Očekivani rezultati projekta** |  |
| **Vidljivost rezultata projekta i medijska pokrivenost** |  |

|  |  |
| --- | --- |
| **Potrebna sredstva za realizaciju projekta/ izvori finansiranja projekta u 2023. - iznos u €** | |
| **Ukupan iznos potrebnih sredstava za realizaciju projekta u €** |  |
| **Vlastita sredstva realizatora projekta** |  |
| **Učestvovanje drugih subjekata javnog i/ili privatnog sektora (navesti izvore i iznose)** |  |
| **Traženi iznos podrške od TOT-a** |  |

|  |  |
| --- | --- |
| **NAPOMENA: Uz ovaj Zahtjev potrebno je priložiti i ostalu cjelokupnu dokumentaciju navedenu u Javnom pozivu.** | |
| **Mjesto i datum** | **Pečat i potpis odgovorne osobe** |

**Prilog II\_Obrazac TPR 2023.**

**TROŠKOVNIK PLANIRANIH PRIHODA**

**I RASHODA REALIZACIJE PROJEKTA**

|  |  |
| --- | --- |
| **Naziv podnosioca:** |  |
| **Naziv projekta:** |  |
| **Ime i prezime odgovorne osobe:** |  |
| **Adresa, telefon, e-mail:** |  |

Realizator projekta popunjava tablicu budžeta (troškovi i prihodi) shodno individualnim potrebama u skladu sa članovima 5, 6, 7 ovog Javnog poziva.

|  |  |  |  |  |
| --- | --- | --- | --- | --- |
|  | **Opis troškova** | **Količina** | **Vrijednost** | **Ukupno €** |
| **1** |  |  |  |  |
| **2** |  |  |  |  |
| **3** |  |  |  |  |
| **4** |  |  |  |  |

|  |  |  |
| --- | --- | --- |
| **Opis prihoda** | | **Planirani iznos** |
| **1.** |  |  |
| **2.** |  |  |
| **3.** |  |  |
|  | **UKUPNO planirani prihodi** |  |

Molimo da navedete sopstvene resurse koje ste spremni da unesete u implementaciju projekta (prostorije, oprema, potrošni materijal, ljudski resursi) i druge izvore finansiranja.

**Mjesto i datum Ime i prezime i potpis odgovorne osobe**

**(pečat)**